CELEX: 22015D2292
Language: ro
Date: 2015-11-19 00:00:00
Title: Decizia nr. 2/2015 a Comitetului mixt pentru agricultură din 19 noiembrie 2015 privind modificarea apendicelor 1 și 2 la anexa 9 la Acordul între Comunitatea Europeană și Confederația Elvețiană privind schimburile comerciale cu produse agricole [2015/2292]

9.12.2015   
            
            
               RO
            
            
               Jurnalul Oficial al Uniunii Europene
            
            
               L 323/29
            
         DECIZIA NR. 2/2015 A COMITETULUI MIXT PENTRU AGRICULTURĂ
   din 19 noiembrie 2015
   privind modificarea apendicelor 1 și 2 la anexa 9 la Acordul între Comunitatea Europeană și Confederația Elvețiană privind schimburile comerciale cu produse agricole [2015/2292]
   COMITETUL MIXT PENTRU AGRICULTURĂ,
   având în vedere Acordul dintre Comunitatea Europeană și Confederația Elvețiană privind schimburile comerciale cu produse agricole, în special articolul 11,
   întrucât:
   
               (1)
            
            
               Acordul între Comunitatea Europeană și Confederația Elvețiană privind schimburile comerciale cu produse agricole (denumit în continuare „acordul”) a intrat în vigoare la 1 iunie 2002.
            
         
               (2)
            
            
               Anexa 9 la acord vizează facilitarea și promovarea schimburilor comerciale bilaterale cu produse ecologice provenite din Uniunea Europeană și din Elveția.
            
         
               (3)
            
            
               În temeiul articolului 8 din anexa 9 la acord, grupul de lucru pentru produsele ecologice analizează orice problemă legată de anexa 9 și de punerea în aplicare a acesteia și formulează recomandări adresate comitetului mixt pentru agricultură. Acest grup s-a reunit pentru a examina în special domeniul de aplicare al anexei. Este oportun ca domeniul de aplicare al anexei 9 să fie extins la vin și la drojdie, având în vedere echivalența dispozițiilor Elveției cu cele ale Uniunii Europene în acest domeniu. În plus, este necesar să se elimine conținutul apendicelui 2, deoarece Elveția și-a modificat legislația referitoare la etichetare care indica modul în care se produce hrana ecologică pentru animale, și a adoptat dispoziții conforme cu dreptul european. Grupul de lucru a recomandat comitetului să adapteze apendicele la anexa 9 în acest sens.
            
         
               (4)
            
            
               În consecință, ar trebui modificate apendicele 1 și 2 la anexa 9.
            
         DECIDE:
   Articolul 1
   Apendicele 1 și 2 la anexa 9 la Acordul între Comunitatea Europeană și Confederația Elvețiană privind schimburile comerciale cu produse agricole se înlocuiesc cu textul din anexa la prezenta decizie.
   Articolul 2
   Prezenta decizie intră în vigoare la 31 decembrie 2015.
   
      Adoptată la Berna, 19 noiembrie 2015.
      
         
            Pentru Comitetul mixt pentru agricultură
         
         
            Șeful delegației Uniunii Europene
         
         Susana MARAZUELA-AZPIROZ
         
            Președintele și șeful delegației elvețiene
         
         Adrian AEBI
         
            Secretarul comitetului
         
         Thomas MAIER
      
   
   
      ANEXĂ
      „
            APENDICELE 1
            
               Lista actelor menționate la articolul 3 referitoare la produsele agricole și la produsele alimentare obținute prin metode de producție ecologice
            
            Reglementări aplicabile în Uniunea Europeană
            
                         
                     
                     
                        Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (JO L 189, 20.7.2007, p. 1), astfel cum a fost modificat ultima dată prin Regulamentul (UE) nr. 517/2013 al Consiliului din 13 mai 2013 (JO L 158, 10.6.2013, p. 1);
                     
                  
                         
                     
                     
                        Regulamentul (CE) nr. 889/2008 al Comisiei din 5 septembrie 2008 de stabilire a normelor de aplicare a Regulamentului (CE) nr. 834/2007 al Consiliului privind producția ecologică și etichetarea produselor ecologice în ceea ce privește producția ecologică, etichetarea și controlul (JO L 250, 18.9.2008, p. 1), astfel cum a fost modificat ultima dată prin Regulamentul de punere în aplicare (UE) nr. 1358/2014 al Comisiei din 18 decembrie 2014 (JO L 365, 19.12.2014, p. 97);
                     
                  
                         
                     
                     
                        Regulamentul (CE) nr. 1235/2008 al Comisiei din 8 decembrie 2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (JO L 334, 12.12.2008, p. 25), astfel cum a fost modificat ultima dată prin Regulamentul de punere în aplicare (UE) 2015/131 al Comisiei din 23 ianuarie 2015 (JO L 23, 29.1.2015, p. 1).
                     
                  Dispoziții aplicabile în Confederația Elvețiană
            
                         
                     
                     
                        Ordonanța din 22 septembrie 1997 privind agricultura ecologică și denumirea produselor și a produselor alimentare ecologice (Ordonanța privind agricultura ecologică), astfel cum a fost modificată ultima dată la 29 octombrie 2014 (RO 2014 3969);
                     
                  
                         
                     
                     
                        Ordonanța Departamentului Federal al Economiei, al Formării Profesionale și al Cercetării (Département fédéral de l'économie, de la formation et de la recherche – DEFR) din 22 septembrie 1997 privind agricultura ecologică, astfel cum a fost modificată ultima dată la 29 octombrie 2014 (RO 2014 3979).
                     
                  Excluderea de la aplicarea regimului de echivalență
            
                         
                     
                     
                        Produse elvețiene pe bază de componente produse în cadrul sistemului de conversie spre agricultura ecologică.
                     
                  
                         
                     
                     
                        Produse provenind din producția elvețiană caprină atunci când animalele beneficiază de derogarea prevăzută la articolul 39d din Ordonanța privind agricultura ecologică și denumirea produselor și a produselor alimentare ecologice (1).
                     
                  
         
            APENDICELE 2
            
               Norme de aplicare
            
            Niciuna.
         ”
      
         (1)  (RS 910.18).